Tolong jelaskan mengenai Mata London dalam bahasa melayu

The Merlin Entertainments London Eye (lebih dikenali sebagai The London Eye, dan juga digelar Millennium Wheel, Bahasa Melayu: Mata London), dengan ketinggian , ialah roda feris terbesar di Eropah, dan telah menjadi tarikan pelancong dibayar termasyhur di United Kingdom, dilawati oleh lebih tiga juta orang dalam setahun. Sewaktu ia didirikan, pada 1999, ia adalah roda Ferris tertinggi di dunia, sehingga ia diatasi oleh Bintang Nanchang (160 m) pada Mei 2006, dan kemudian Pelayang Singapura (165 m) pada 11 Februari 2008. Bagaimanapun, ia masih digambarkan pengendalinya sebagai "roda pemerhatian berjulur tertinggi di dunia" (oleh kerana keseluruhan strukturnya disokong oleh bingkai-A pada satu belah sahaja).

London Eye terletak di bahagian barat Taman Jubilee, di South Bank pada Sungai Thames di London, England, di antara Jambatan Westminster dan Jambatan Hungerford. Tapak ini bersebelahan dengan bekas Dome of Discovery, yang dibina untuk Pesta Britain pada 1951.